jkorsvik/nowiki_second_scrape_merged huggingface dataset:
Volkhov (elv)

Volkhov (russisk: Во́лхов) er ei elv i Novgorod oblast og Leningrad oblast i Russland. Den er 224 km lang og har et nedbørfelt på 80 200 km². 


== Geografi ==
Volkhov renner fra innsjøen Ilmen nordover til Ladoga, den største innsjøen i Europa. Den er Ladogas nest største tilløp. Den er farbar for båter over hele sin lengde. Vannføringen er svært variabel avhengig av vannstanden i Ilmen. Volkhov skal i sitt øverste løp ved eksepsjonelt lav vannstand i sjøen ha snudd og rent i motsatt retning, inn i Ilmen. Elva fryser over i slutten av november, og isen bryter opp igjen tidlig i april. Middelvannføringen ved utløpet i Ladoga er 558 m³/s, men kan variere fra 44 til 2 900 m³/s over året.
Vannstanden reguleres av demningen til Volkhov vannkraftverk (det første sovjetiske regionale vannkraftverk, åpnet 19. desember 1926, som en del av GOELRO-planen) som ligger 25 km oppstrøms fra Ladoga. Foruten produksjon av elektrisitet, så sørger demningen også for å legge til rette for båttrafikken på elva, som tidligere var kjent for sine stryk.
Større sideelver er fra høyre: Visjera (som munner ut i forgreiningen Malyj Volkhovets øst for Novgorod, Ptsjevzja og Oskuja, og fra venstre: Kerest og Tigoda. 
Oppstrøms er Volkhov knyttet til elva Msta via Siversovkanalen, som leder båtene utenom Ilmen-sjøen. Nedstrøms er den knyttet til elvene Neva, Sias og Svir via Ladogakanalen, som leder trafikken utenom den stormfarlige Ladogasjøen.


== Historie ==
Tross sin relativt beskjedne størrelse, så har Volkhov spilt en stor rolle i russisk historie og økonomi. På midten av 800-tallet, var Volkhov en tett befolket handelsarterie i det væring-dominerte Khaganatet Rus. Den var en vital del av den viktigste handelsruta som knyttet Nord-Europa til Orienten, via Volga og Dnepr. Den gamle russiske hovedstaden Staraja Ladoga og en av de fremste russiske middelalderbyene Velikij Novgorod ligger langs Volkhov. 
Etter å ha seilt inn i Volkhov ved Gortsjakovsjtsjina og Ljubsja, la vikingenes handelsskip til ved det store handelsmarkedet i Aldeigja (Ladoga). Deretter rodde de oppover elva forbi en rekke stryk, bevoktet av de befestede bosetningene ved Novyje Duboviki og Gorodisjtsje. Det var enda en utpost ved Kholopy Gorodok, 13 km nord for dagens Velikij Novgorod, eller snarere Holmgard, som ble grunnlagt nær stedet hvor Volkhov renner ut av Ilmen-sjøen.
«De fleste av disse var til og begynne med små steder, sannsynligvis ikke stort mer enn stasjoner for utrustning og forsyninger, som også ga en mulighet for utveksling og redistribuering av gjenstander som passerte langs elve- og karavanrutene». Sannsynligvis var det slike pre-urbane bosetninger som ga landet dets norrøne navn Gardariki.


== Referanser ==
Solberg Sportsklubb

Solberg Sportsklubb (stiftet 26. november 1929) er et idrettslag fra Solbergelva i Drammen kommune. Idrettslaget er blant Norges ledende innen bandy og driver også med fotball, håndball og troppsturn.


== Historie ==
Fra begynnelsen i 1929 drev Solberg Sportsklubb med fotball og skiidrett. I 1932 ble det opprettet en friidrettsgruppe.
Under andre verdenskrig var det ingen aktivitet i klubben. Etter krigen ble aktiviteten tatt opp igjen, og den 20. mai 1945 ble klubbene Solberg A.I.L. (stiftet 1935) og Solberg Sportsklubb slått sammen. 1952 ble det første, store året for Solberg sportslig sett, da klubben kom til finalen i NM i fotball. På veien til finalen ble blant andre Brann slått ut. Finalen åpnet veldig bra, Solberg ledet 2–0 ved pause. I andre omgang overtok Sparta og vant til slutt 3–2.
Solberg bandy debuterte i bandyens førstedivisjon i 1974, og har siden vunnet ni norske mesterskap i bandy for herrer. Det foreløpig siste kom i 2010, da klubben sikret et etterlengtet norgesmesterskap etter å ha vunnet serien i både 2007/08 og 2008/09, men tapt NM-finalene begge sesongene.


== Eksterne lenker ==
Offisielt nettsted 
(en) Solberg Sportsklubb – kategori av bilder, video eller lyd på Commons 
Solberg Sportsklubb på Lokalhistoriewiki.
Worcester Polytechnic Institute

Worcester Polytechnic Institute er et privat, teknologisk universitet i Worcester i delstaten Massachusetts, USA. Det ble grunnlagt i 1865.
WPI har nesten 4 000 studenter, og skolepengene (2006) er på US$ 33 318. Det tildeles alle grader helt opp til doktorgrad (Ph.D).
Studentene kommer fra 71 ulike land (2008). Rakettpioneren Robert Hutchings Goddard studerte ved WPI. Det samme gjorde Daniel Robbins, grunnleggeren av Gentoo Linux.


== Referanser ==


== Eksterne lenker ==
(en) Offisielt nettsted 
(en) Worcester Polytechnic Institute – kategori av bilder, video eller lyd på Commons
Wittenberg University

Wittenberg University er et privat, evangelisk-luthersk universitet i Springfield  i delstaten Ohio, USA. Det ble grunnlagt i 1865, og er oppkalt etter universitetet ved samme navn i Wittenberg, Tyskland, hvor Martin Luther hengte opp sine 95 teser. Grunnleggerne, inkludert den første rektoren Ezra Keller, var lutherske prester som brøt med den tyske kirke og dannet en engelsk luthersk kirkesynode i Ohio.
Wittenberg har skolepenger (2006) som er på US$ 31 400, og det tildeles Bachelor- og Mastergrad. Fagkretsen er de klassiske liberal arts-studiene innen humaniora, samfunnsvitenskap og klassiske naturfag, i tillegg til lavere grads forstudier i jus og medisin.
Studentene representerer 24 land (2007).


== Eksterne lenker ==
(en) Offisielt nettsted 
(en) Wittenberg University – kategori av bilder, video eller lyd på Commons 
(en) Wittenberg University – galleri av bilder, video eller lyd på Commons
Yngve Slyngstad

Yngve Slyngstad (født 3. november 1962) er en norsk siviløkonom. Han var administrerende direktør i Norges Bank Investment Management (NBIM), som er ansvarlig for Statens pensjonsfond utland, fra 1. januar 2008 til 1. september 2020. Han overtok stillingen etter Knut Kjær og ble etterfulgt av Nicolai Tangen. 
Slyngstad har en omfattende utdannelse. Han har juridisk embetseksamen fra Universitetet i Oslo, er siviløkonom fra Norges handelshøyskole, har en mastergrad i økonomi fra University of California, Santa Barbara og en mastergrad i statsvitenskap fra Université Paris-Sorbonne. Etter utdanningen tilbragte han fire år i Latin-Amerika, Afrika og Asia på reising, før han begynte å jobbe.Han har jobbet i NBIM siden avdelingen startet med sine aksjeinvesteringer i 1998, og jobbet som aksjesjef inntil han ble administrerende direktør. Før det jobbet han fire år med forvaltning i Storebrand, da som Chief Investment Officer for asiatiske aksjer.


== Referanser ==
Washington & Lee University

Washington & Lee University er et privat universitet i Lexington i den amerikanske delstaten Virginia. Det ble grunnlagt i 1749 som Augusta College. Det ble flyttet til Lexington i 1780 under navnet Liberty Hall College, og fikk i 1796 en rekordstor donasjon på 20 000 dollar fra George Washington.
WLU har skolepenger (2006) tilsvarende US$ 31.875, med gradstildeling helt opp til First professional, tilsvarende det britiske M.Phil som kvalifiserer til doktorgradstudie. Hovedfokuset i fagkretsen er jus, og det er tre juridiske forsknings- og undervisningssentra – et for amerikansk rett, et for rettshistorie, og et for internasjonal rett.
WLU består av følgende skoler:

Washington & Lee College
The Williams School of Commerce, Economics, and Politics
Washington & Lee School of Law


== Referanser ==


== Eksterne lenker ==
(en) Offisielt nettsted 
(en) Washington and Lee University – kategori av bilder, video eller lyd på Commons
Lexington

Lexington kan vise til:


== Byer i USA ==
Lexington (Kentucky), største  Lexington
Lexington (Massachusetts), eldste Lexington
Lexington (Nebraska)
Lexington (Nord-Carolina)
Lexington (Sør-Carolina)
Lexington (Tennessee)
Lexington (Virginia)
16 andre mindre byer i USA


== Ellers i USA ==
Lexington County, Sør-Carolina
Slagene ved Lexington og Concord i Massachusetts, de første slagene i den amerikanske uavhengighetskrigen
Lexington Blue Grass Airport (kode LEX), hovedflyplass i Lexington, Kentucky


== Marinefartøyer ==
USA har eller har hatt fem marinefartøy ved navn Lexington, blant disse :

USS «Lexington» (CV-2), et hangarskip
USS «Lexington» (CV-16), et annet hangarskip
Lexington-klassen, klassebetegnelse på de første amerikanske hangarskip fra 1920-årene


== Annet ==
D/S  Lexington, et dampskip som sank utenfor Long Island in 1840
Lexington (bilmerke), produsert 1910-1927 i Connersville, Indiana
Three (Sugababes)

Three er det tredje albumet av den britiske musikkgruppa Sugababes. Det ble utgitt i 2003.


== Sporliste ==
«Hole in the Head»
«Whatever Makes You Happy»
«Caught in a Moment»
«Situation's Heavy»
«Million Different Ways»
«We Could Have It All»
«Conversation's Over»
«In the Middle»
«Too Lost in You»
«Nasty Ghetto»
«Sometimes»
«Maya»


== Eksterne lenker ==
(en) Three på Discogs 
(en) Three på MusicBrainz 
(en) Three på Spotify 
(en) Three på AllMusic
Overloaded: The Singles Collection

Overloaded: The Singles Collection er et samlealbum fra Sugababes, utgitt i november 2006. Det er oppdelt i fem deler: The Singles Collection, The Remix Collection, The Napster Live Sessions, The Deluxe Edition/Live Collection og The Videos Collection.


== Sporliste ==
«Freak Like Me»
«Round Round»
«Red Dress»
«In the Middle»
«Stronger»
«Shape»
«Overload»
«Good to Be Gone»
«Caught in a Moment»
«Ugly»
«Easy»
«Too Lost in You»
«Hole in the Head»
«Push the Button»


== Eksterne lenker ==
(en) Overloaded: The Singles Collection på Discogs 
(en) Overloaded: The Singles Collection på MusicBrainz
Change (Sugababes)

Change er det femte studioalbumet til Sugababes, utgitt i oktober 2007. 


== Sporliste ==
«About You Now»
«Never Gonna Dance Again»
«Denial»
«My Love Is Pink»
«Change»
«Back When»
«Surprise»
«Back Down»
«Mended By You»
«Open the Door»
«Undignified»


== Eksterne lenker ==
(en) Change på Discogs 
(en) Change på MusicBrainz 
(en) Change på Spotify 
(en) Change på AllMusic
Williams College

Williams College er et privat liberal arts-universitet i Williamstown, Massachusetts i USA. Det ble grunnlagt i 1793. 
Williams hadde i 2006 skolepenger tilsvarende US$ 33 700, og det tildeles Bachelor- og Mastergrad. Fagkretsen er de klassiske naturfaglige, samfunnsfaglige og humanistiske vitenskapene. Studentene kan velge et semesters kombinert teori- og feltstudium i New York, eller (siden 1985) et studium i samarbeid med Exeter College ved Oxford University i England.


== Rangeringer ==
U.S. News & World Report rangerte Williams College som nummer 1 blant liberal arts-collegene i USA i 2015, Forbes plasserte det på 2.-plass blant alle colleger i USA, mens Washington Monthly rangerte det som nr. 9 av amerikanske liberal arts-colleger i 2014.Williams College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.


== Referanser ==


== Eksterne lenker ==
(en) Offisielt nettsted 
(en) Williams College – kategori av bilder, video eller lyd på Commons
Wheaton College (Massachusetts)

For Wheaton College i delstaten Illinois, se Wheaton College (Illinois)Wheaton College er et privat, laveregrads liberal arts-universitet i Norton, Massachusetts i USA. Det ble grunnlagt i 1834 som et rent kvinneuniversitet. 
Williams har skolepenger (2006) tilsvarende US$ 34 610, og høyeste gradstildeling er Bachelor. fagkretsen er klassisk for liberal arts-tradisjonen med humanistiske, sosialvitenskapelige og klassiske naturfag, med spesialisering innen kvinne- og miljøstudier.
Bhutans konge, Jigme Singye Wangchuck av Bhutan, har studert ved Wheaton.


== Eksterne lenker ==
(en) Offisielt nettsted 
(en) Wheaton College (Massachusetts) – kategori av bilder, video eller lyd på Commons
Finn Bergan

Finn Bergan (1918–1986) var en norsk filmfotograf.
Bergan fikk krigsfotografutdanning hos Louis de Rochemont i New York i 1941. Han kom først til Storbritannia, og filmet og fotograferte ved de norske avdelingene for den norske informasjonstjenesten i London. Han kom deretter til RAF Bomber Command, der han som flight lieutenant ble leder for fotoavdelingen i 101 Squadron RAF. Den 27. september 1943 deltok han som fotograf og skytter på et tokt til Hannover. Flyet, en Avro Lancaster, ble skutt ned, men Bergan fikk hoppet ut i fallskjerm. Han tilbrakte resten av krigen som krigsfange.Han debuterte i 1948 som B-filmfotograf for Kampen om tungtvannet og Trollfossen. I 1949 hadde han foto på Gategutter, og ble siden en av norsk films mest benyttede spillefilmfotografer. Han fotograferte en rekke av Arne Skouens filmer, blant annet Cirkus Fandango (1954) og Det brenner i natt! (1955). Han var videre fotograf på så forskjellige filmer som Vi gifter oss (1951), Tarjei Vesaas-filmatiseringen av Dei svarte hestane (1951) og flere av Ivo Caprinos filmer, deriblant Ugler i mosen (1959) og Caprinos helanimerte filmer, deriblant Sjuende far i huset (1966), Askeladden og de gode hjelperne (1961) og Tim og Tøffe (1949).
Han arbeidet også for NRK.


== Filmografi ==
Døden i gatene (1970)
Gutten som kappåt med trollet (1967)
Sjuende far i huset (1966)
4 X 4 (1965)
Reve-enka (1962)
Askeladden og de gode hjelperne (1961)
Omringet (1960)
Petter fra Ruskøy (1960)
Ugler i mosen (1959)
Herren og hans tjenere (1959)
Et hundeliv med meg (1958)
Pastor Jarman kommer hjem (1958)
Windjammer (1957)
Smuglere i smoking (1957)
Det brenner i natt! (1955)
Barn av solen (1955)
Den standhaftige tinnsoldat (1955)
Klatremus i knipe (1955)
Cirkus Fandango (1954)
Slik kan det gjøres. Husmorfilmen 1954 (1954)
Naturen og eventyret (1953)
Veslefrikk med fela (1952)
De VI olympiske vinterleker Oslo 1952 (1952)
Musikk på loftet/En dukkedrøm (1951)
Dei svarte hestane (1951)
Vi gifter oss (1951)
To mistenkelige personer (1950)
Gategutter (1949)
Tim og Tøffe (1949)
Trollfossen (1948)
Jørund smed (1948)
Kampen om tungtvannet (1948)
5 år - som vi så dem (1947)
Et spøkelse forelsker seg (1946)


== Referanser ==


== Eksterne lenker ==
(en) Finn Bergan på Internet Movie Database 
(sv) Finn Bergan i Svensk Filmdatabas 
(da) Finn Bergan på Filmdatabasen
Theodor Berge

Theodor Berge (1869–1946) var en norsk skuespiller, jurist og regissør. Han befattet seg mye med lystspill og var ansatt ved Centralteatret.
Berge var utdannet jurist og praktiserte noen få år som sakfører før han i 1899 brøt tvert over og debuterte som skuespiller ved Centralteatret. Her spilte og regisserte han utallige komedier og lystspill, men også alvorlige stykker. Blant hans betydeligste er rollen som pastor Manders i Gjengangere og Helmer i Et dukkehjem. Som regissør gjorde han seg bemerket i sin oppsetning av Lille Eyolf i 1929. På slutten av sin karriere medvirket han i norske filmer som Den store barnedåpen (1931) (Norges første lydfilm), Vi som går kjøkkenveien (1933) og Trysil-Knut (1942).
Berge ble gift i 1898 med skuespiller Anna Berge (pikenavn: Rohde) (ekteskapet oppløst i 1909) og var bror til skuespiller Borgny Hammer.


== Referanser ==


== Eksterne lenker ==
(en) Theodor Berge på Internet Movie Database 
(no) Theodor Berge hos Sceneweb 
(sv) Theodor Berge i Svensk Filmdatabas 
(en) Theodor Berge hos The Movie Database
Ilmen

Ilmen (russisk: Ильмень) er en historisk betydningsfull innsjø i Novgorod oblast i Russland. Innsjøen var tidligere en vital del av handelsruten mellom væringer i nord og Miklagard i sør. Byen Novgorod ligger seks kilometer nedenfor elva Volkhovs utløp fra sjøen. 
Det gjennomsnittlige arealet er 982 km² (kan variere fra 733 til 2 090 km² avhengig av vannstand). Innsjøen har tilsig fra 52 elver, hvorav de fire største er Msta, Pola, Lovat og Sjelon og har utløp gjennom elva Volkhov, som renner nordover til Ladoga, og derfra via elva Neva til Finskebukta. 
Vannstanden reguleres av Volkhov vannkraftverk, som ligger nedstrøms i Volkhovelva. Vanntemperaturen i juli er 19-20°C. Badesesongen er rundt 90 dager.


== Referanser ==


== Eksterne lenker ==
(en) Ilmen Lake – kategori av bilder, video eller lyd på Commons
Kristen Cecilius Krøger Johansen

Kristen Cecilius Krøger Johansen (født 1866 i Kristiansand, død 1922 i Brooklyn) var Social-Demokratens første betalte redaktør.


== Referanser ==
Fennikel

Fennikel (Foeniculum vulgare) er en flerårig urt som blir cirka 1,5 meter høy. De tørkede frøene brukes til saus, fiskeretter, te og som brødkrydder. Blader og stilk kan benyttes fersk til salat. Urten blir tradisjonelt brukt i matlaging for å bekjempe overvekt da oljen har en beroligende effekt på fordøyelsessystemet. 
Bladene er svært tynne (dillignende) og dufter aromatisk. Hele urten inneholder eteriske oljer. I blomstringstiden utvikles ganske bleke stilker. Blomstene er temmelig uanselige og gule og vokser i floker som blir mellom 5 og 15 centimeter brede. Frukten er et tørt frø som er mellom 4 og 9 millimeter langt og halvparten så bredt.
Fennikel kommer opprinnelig fra sør-Europa, først og fremst middelhavsområdet, samt fra sydvestre Asia.


== Eksterne lenker ==
(en) fennikel i Encyclopedia of Life 
(en) fennikel i Global Biodiversity Information Facility 
(no) fennikel hos Artsdatabanken 
(sv) fennikel hos Dyntaxa 
(en) fennikel hos ITIS 
(en) fennikel hos NCBI 
(en) fennikel hos The International Plant Names Index 
(en) fennikel hos Tropicos 
(en) Kategori:Foeniculum vulgare – bilder, video eller lyd på Wikimedia Commons 
(en) Foeniculum vulgare – galleri av bilder, video eller lyd på Wikimedia Commons 
Foeniculum vulgare – detaljert informasjon på Wikispecies 
Mer om bruken av fennikel hos Alt Helse
MDF

Halvhard fiberplate, ofte kalt MDF (fra engelsk medium-density fiberboard), er et fabrikkert treprodukt. Det lages ved at mykt trevirke brytes ned til trefibre og kombineres med voks og lim under høy temperatur og høyt trykk. Denne massen bruker man til å forme plater og paneler. MDF er et byggemateriale som brukes på samme måte som kryssfinér. På norsk betyr navnet fiberplate med middels tetthet, og det finnes andre plater med lavere og høyere tetthet. Et eksempel er HDF (hard fiberplate), som har tettheten 800–1450 kg/m³, mens MDF har 500–800 kg/m³.
En av de største fordelene med MDF i møbelproduksjon er at materialet ikke har fiberretning. Det gjør at man både kan frese kantene til avrunding eller profil, og eventuelt frese til speilformer i dørblader og lignende.
Ved fresing og saging av MDF skal man bruke verneutstyr, for støvet kan være helsefarlig.


== Se også ==
Sponplate
Kryssfinér


== Referanser ==
Gareth Southgate

Gareth Southgate (født 3. september 1970 i Watford) er en engelsk fotballtrener og tidligere -spiller som siden september 2016 er landslagstrener for England.Hans høydepunkt i karrieren var å vinne ligacupen med Aston Villa og Middlesbrough. Han nådde også finale i FA-cupen og UEFA-cupen som spiller, og har 57 landskamper for England. Spillerkarrièren endte i mai 2006 etter at han ble utpekt til manager for Middlesbrough. Der var han i litt over tre sesonger, frem til han fikk sparken 20. oktober 2009.
Southgate ble i 2018 utnevnt til offiser (OBE) av Order of the British Empire for sin innsats for fotball.


== Referanser ==


== Eksterne lenker ==
(de) Gareth Southgate – Munzinger Sportsarchiv 
(en) Gareth Southgate – FIFA 
(en) Gareth Southgate – UEFA 
(fr) Gareth Southgate – LÉquipe 
(en) Gareth Southgate – Transfermarkt 
(en) Gareth Southgate – Transfermarkt (manager) 
(en) Gareth Southgate – national-football-teams.com 
(en) Gareth Southgate – WorldFootball.net 
(en) Gareth Southgate – Soccerbase.com 
(en) Gareth Southgate – Soccerbase.com (manager)
Tver oblast

Tver oblast (russisk: Тверска́я о́бласть, Tverskaja oblast) er et føderasjonssubjekt i Russland (en oblast). Dens administrative senter er byen Tver.
Areal: 84 586 km². Innbyggertall: 1 440 002 (est. 2004),  1 471 459 (folketelling 2002), ned fra rundt 1 670 000 i 1989.
Tver oblast har mange innsjøer, så som Seliger og Brosno. Mye av området opptas av Valdajhøydene, hvor elvene Volga, Vestre Dvina og Dnepr har sine kilder.
Tver oblast har også mange historiske byer: Torzjok, Toropets, Zubtsov, Kasjin, Vysjnij Volotsjok og Kaljazin. Den eldste av dem er Rzjev, hovedsakelig kjent pga. slagene ved Rzjev i andre verdenskrig.


== Referanser ==


== Eksterne lenker ==
(ru) Offisielt nettsted 
(en) Tver Oblast – kategori av bilder, video eller lyd på Commons
Klorbenzen

Klorbenzen er en aromatisk organisk forbindelse med kjemisk formel C6H5Cl. Det er en fargeløs, brennbar væske som først ble fremstilt i 1851 ved å la fenol og fosforpentaklorid reagere.


== Anvendelse ==
Klorbenzen har vært brukt til fremstilling av visse pesticider, mest kjent er DDT, ved reaksjon med kloral (trikloracetaldehyd). Det er også tidligere brukt i produksjon av fenol. I dag er den vesentlige bruken av klorbenzen som et mellomprodukt i produksjon av nitroklorbenzener og difenyloksid, som er viktige i produksjon av råvarer som herbicider, fargestoffer og gummi. Klorbenzen blir også brukt som løsningsmiddel med høyt kokepunkt i organisk syntese og mange industrielle formål.


== Kilder ==
(no) Klorbenzen i Store norske leksikon
Wyatt Earp

Wyatt Berry Stapp Earp (født 19. mars 1848, død 13. januar 1929) var en amerikansk sheriff, gambler og saloon-eier i Det ville vesten.
Earp var blant annet sheriff i gruvebyen Tombstone i Arizona. Der ble han kjent med den alkoholiserte, halvkriminelle, og pokerspillende tannlegen Doc Holliday, som ble Earps beste venn til han døde av tuberkulose i 1887.
Han er kjent fra oppgjøret ved O.K. Corral sammen med to av sine brødre, Virgil Earp og Morgan Earp, samt Doc Holliday.
Selv om Earp var med i mange skuddvekslinger unngikk han å bli truffet, og forble uskadet. Dette har ført til spekulasjoner om at han var ikledd en skuddsikker vest. Han drepte de fire mennene som mistenkes for å ha drept broren, Morgan.


== Familie ==
Earp var sønn av Nicholas Porter («Nick») Earp (1813–1907), og Victoria Ann («Virginia») Cooksey (1821–1893). Han hadde 5 brødre. Halvbroren Newton Nicholas Earp (1837–1928), fra farens første ekteskap, og James Cooksey Earp (1841–1926), Virgil Walter Earp (1843–1905), Morgan Seth Earp (1851–1882) og Warren Baxter Earp (1851–1900). Han hadde også tre søstre; Martha (1845–1856), Virginia Ann (1858–1861) og den yngste, Adelia (1861–1941), som var den eneste av søstrene som nådde voksen alder.
Faren deltok i den mexicanske krigen under kommando av Wyatt Barry Stapp. Han kalte opp sin fjerde sønn etter sin kommandant.
Wyatt Earp var gift med 1) 1870 med Urilla Sutherland, som døde etter kort tid av ukjente årsaker, 2) Celia Ann («Mattie») Blaylock (d. 1888) og 3) Josephine Marcus (d. 1944).
Wyatt Earp døde av blærebetennelse og alderdom i sitt eget hjem i Los Angeles den 13. januar 1929. Han ligger begravd i byen Colma i California.


== Ettermæle ==
Livet hans er filmatisert i klassikere som My Darling Clementine (1946 – med Henry Fonda i hovedrollen), Gunfight at the O.K. Corral (1957 – med Burt Lancaster som Wyatt Earp og Kirk Douglas i rollen som Doc Holliday), Tombstone (1993 med Kurt Russel som Earp, samt Val Kilmer som Doc Holliday) og Wyatt Earp (1994 – med Kevin Costner i hovedrollen).


== Se også ==
James J. Jeffries


== Referanser ==


== Eksterne lenker ==
 (en) Wyatt Earp – kategori av bilder, video eller lyd på Commons 
(en) Wyatt Earp – galleri av bilder, video eller lyd på Commons